41 vas oor dronkbestuur in JhbArgieffoto Altesaam 41 persone is oor die naweek in hegtenis geneem vir dronkbestuur, het die metropolisie Sondag gesê. “Een van die motoriste was ŉ man in sy laat 30’s wat teen 209 km/h op die N1 in Midrand gery het,” het hoofsupt Wayne Minnaar, woordvoerder van die Johannesburgse metropolisie, gesê. “Die man het geweier om stil te hou toe beamptes hom wou aftrek.” Hy is ŉ uur later by sy huis in Pretoria in hegtenis geneem. “ŉ 63-jarige vrou van Pimville in Soweto het Saterdag op die Goue Hoofweg teen 129 km/h in ŉ 60 km/h-sone gery,” het Minnaar bygevoeg. “Sy het aangevoer sy is laat vir ŉ begrafnis.” Die motoriste is vrygelaat op borgtog van tussen R1 000 en R1 500 en sal binnekort in verskeie howe verskyn.